Հայաստանին սահմանակից երկրներից թերևս միայն Իրանն է, որը թեև կրոնով տարբեր է, սակայն հայերիս համար կարող է հուսալի գործընկեր լինել: Վրաստանի մասին նույնն ասել չենք կարող, զի այնտեղ այժմ կարծես թե թելադրող են թուրքերն ու ադրբեջանցիները: Հենց նրանց հետ էլ մեր վերևի (Վիրք, Վրաստան) հարևանը վերջերս էր զորավարժություններ անցկացնում: Իսկ եթե մեկի հետ զորավարժություն ես անցկացնում, առնվազն նշան է, որ պատերազմական իրավիճակի մեջ ներքաշվելու պարագայում հույս ունես նրանից աջակցություն ստանալ: